laion/Wikipedia-Exotic huggingface dataset:
Heinrich Homann

Heinrich Homann (6. märts 1911 Bremerhaven – 4. mai 1994 Berliin) oli Saksamaa sõjaväelane (major) ja poliitik. Ta astus 1933. aastal Saksa Rahvussotsialistliku Töölispartei liikmeks. 1943. aastal langes ta Stalingradi lahingus sõjavangi, pärast ümberkasvatamist naasis Saksamaale ja astus Saksamaa Rahvusdemokraatlikku Parteisse, oli selle esimees aastail 1972–1989.
Saksa Demokraatliku Vabariigi kangelane

Saksa Demokraatliku Vabariigi kangelane (Held der DDR) oli Saksa Demokraatliku Vabariigi kõrgeim aunimetus. Aunimetus asutati 28. oktoobril 1975. Selle juurde kuulus kuldtähe medal, diplom, 25 000-margane rahaline annetus ja alates 1978. aastast Karl Marxi orden. Aunimetuse saajate hulgas olid: Leonid Brežnev Valeri Bõkovski Friedrich Dickel Heinz Hoffmann Erich Honecker Aleksandr Ivantšenkov Sigmund Jähn Vladimir Kovaljonok Erich Mielke Willi Stoph
Õhulukk

Õhulukk on seade, mis võimaldab inimeste ja objektide vahelist liikumist rõhu all oleva sõiduki ja ümbritseva keskkonna vahel. Eesmärgiks on viia miinimumini rõhu muutus ja atmosfääri kaotus sõidukist. Õhulukk koosneb väikesest kambrist, millel on kaks hermeetilist ust, mis ei ole samal ajal avatud. Õhulukku võib kasutada peale erineva rõhu ka erinevate gaasiliste keskkondade eraldamiseks. Seda kasutatakse ka vee all, et võimaldada liikumist õhukeskkonnast väljas olevasse veekeskkonda. Sellisel juhul võib õhulukk sisaldada nii vett kui õhku. Selliseid õhulukke kasutatakse sukelaparaatides ning allveelaborites. NASA. "Quest Airlock" (inglise). Vaadatud 9. novembril 2014.
Vancouver

Vancouver on linn Kanadas Briti Columbia provintsis. Asub Kanada läänerannikul Georgia väina kaldal, mis jääb Vancouveri saare ja mandri vahele. Nii linn kui saar on saanud nime Briti ohvitseri ja maadeavastaja George Vancouveri järgi, kes uuris Vancouveri piirkonda aastatel 1792–1794. Vancouveris toimusid 2010. aasta taliolümpiamängud. Linnas asuvad Briti Columbia Ülikool (UBC), antropoloogiamuuseum ja Vancouveri Kunstigalerii. Vancouveri jäähokiklubi Vancouver Canucks mängib NHL-is. 2006. aasta rahvaloenduse järgi elas Vancouveris 578 041 inimest. 2010. aasta oletatav rahvaarv oli 642 843. Vancouver on elanike arvult Kanada kaheksas linn (linnastu on suuruselt kolmas), mis on tuntud kõrge elukvaliteedi poolest. Economist Intelligence Uniti maailma linnade elukvaliteedi uuringutes on Vancouver saavutanud korduvalt esikoha. Vancouver on Kanada üks tööstuskeskuseid. Canada Place General Motors Place Vancouveri Eesti Selts Canada 2021 Census bcstats.gov.bc.ca vaadatud 13.03.2011 Vancouveri koduleht
Sonderfahndungsliste G.B.

Sonderfahndungsliste G.B. oli teise maailmasõja ajal koostatud saksavaenulike brittide nimekiri. See sisaldas tähestikulises järjestuses 2820 nime. Max Aitken, Lord Beaverbrook Sir Norman Angell Robert Baden-Powell, 1. parun Baden-Powell Edvard Beneš Violet Bonham Carter Vera Brittain "Harry Bullock", Guy Henry Bullock? Neville Chamberlain Sydney Chapman Winston Churchill Marthe Cnockaert Claud Cockburn Seymour Cocks Lionel Leonard Cohen Robert Waley Cohen G. D. H. Cole Norman Collins Edward Conze Duff Cooper Margery Corbett Ashby Noël Coward Charles de Gaulle Sefton Delmer Anthony Eden Conrad O'Brien-ffrench E. M. Forster Sigmund Freud (suri 23. septembril 1939) Willie Gallacher Sir Philip Gibbs Victor Gollancz J. B. S. Haldane Ernst Hanfstaengl Aldous Huxley (emigreerus USA-sse 1936) Alexander Korda Harold Laski Megan Lloyd George David Low F. L. Lucas Jan Masaryk Jimmy Maxton Naomi Mitchison Gilbert Murray Harold Nicolson Vic Oliver Ignacy Jan Paderewski Sylvia Pankhurst Nikolaus Pevsner J. B. Priestley Hermann Rauschning Paul Robeson Bertrand Russell C. P. Snow Stephen Spender Katharine Stewart-Murray, Atholli hertsoginna Lytton Strachey (suri 1932) Sybil Thorndike Gottfried Reinhold Treviranus Beatrice Webb Chaim Weizmann H. G. Wells Rebecca West Ted Willis Leonard Woolf Virginia Woolf
Turbopump

Turbopump on mootorikütuse pump, mille kaks peamist komponenti on labapump ja gaasiturbiinist ajam. Tavaliselt on need paigaldatud samale teljele, mõnikord aga omavahel ülekande abil ühendatud. Turbopumba ülesandeks on tekitada vedelikus kõrge rõhk enne selle suunamist põlemiskambrisse või mujale. Leidub kahte tüüpi turbopumpasid: tsentrifugaalpumba puhul paisatakse vedelik suurel kiirusel väljapoole; aksiaalpumba puhul tõstavad vahelduvad pöörlevad ja paigalseisvad labad järk-järgult vedeliku rõhku. Aksiaalpumbad on väikese läbimõõduga, kuid tõstavad vedeliku rõhku mõõdukalt. Ehkki aksiaalpumba puhul on vajalikud mitmekordsed surveastmed, sobivad aksiaalpumbad hästi väikese tihedusega vedelike jaoks. Tsentrifugaalpumbad on suure tihedusega vedelike korral kaugelt võimsamad, kuid väikese tihedusega vedelike puhul peavad olema suure läbimõõduga. Turbopumpade tööpõhimõte on sisuliselt sama mis autode turboseadmetel: kõrge rõhu all olev mootorikütus suunatakse kõrge rõhuga põlemiskambrisse, et tagada mootori suurem võimsus.
Anşār Bayt al-Maqdis

Anşār Bayt al-Maqdis (أنصار بيت المقدس‎‎ Jeruusalemma toetajad, ka Jeruusalemma Partisanid) on Egiptuses kõige ohtlikumate hulka liigitatud, peamine tegutsev äärmusrühmitus. Jeruusalemma partisanid moodustati 2011. aastal pärast seda, kui araabia kevade sündmuste käigus kukutati riigi pikaaegne juht Hosni Mubarak. Jeruusalemma Partisanid on salafid. Seost Al-Qaidaga pole täheldatud, kuigi ideoloogia on lähedane. 10.11.2014. Jeruusalemma Partisanid liitusid sunniidi äärmusrühmitusega Islamiriik (IS). See on samade terroristide teisiti nimetamine. Egiptuse peamine äärmusrühmitus vandus truudust IS-ile. Postimees. 10.11.2014. (10.11.2014)
Glottertali vald

Glottertali vald on vald Saksamaal Baden-Württembergis Freiburgi lähedal. http://www.statistik.baden-wuerttemberg.de/BevoelkGebiet/Bevoelkerung/01515020.tab?R=GS315041 Register of German municipalities (2022), vaadatud 7.10.2023.
Tartu Eesti Põllumeeste Selts

Tartu Eesti Põllumeeste Selts (lühend TEPS, ka Eesti Põllumeeste Selts Tartus) oli eesti põllumehi ühendav selts; ühtlasi eesti vanim. Seltsi asutas 1870. aastal Johann Voldemar Jannsen, et edendada põllumajandust. Selts korraldas arvukalt põllumajanduse ja tööstuse näitusi. Esimene näitus peeti 19.–20. septembril või 2. oktoobril 1876 Otepääl; see oli ühtlasi esimene Eesti näitus. Esimest korda oli eesti näituse korraldamise küsimus kõne all Tartu Eesti Põllumeeste Seltsi koosolekul 6. märtsil 1872. Üksikasjalikumalt võeti idee küsimuse alla alles 3. mail 1875 seltsi koosolekul, kus otsustati "elajate tundmise ja suguloomade soetamise" otstarbel korraldada kohalikke näitusi igas kihelkonnas. 26. jaanuaril 1876 tegi seltsi esimees Mart Mitt peakoosolekul ettepaneku korraldada näitus, kus oleksid esindatud meie maa parimad loomad ja käsitööd. Et Tartus puudus sobiv koht korraldati näitus Otepääl. Näituse avakõnes tähendas seltsi tollane esimees Mart Mitt, et "see esimene eestlaste poolt korraldatud näitus, see on "õppetool täiskasvanuile", mis asutati rahvale äratamiseks, õpetuseks ja edasisaamiseks". Vaatamata vihmasele ilmale külastas näitust ligi 1400 vaatajat. Välja oli pandud 29 hobust, 21 piimalehma, 7 lammast, 6 siga, vilja ja käsitööd. Auhindu anti välja 24. Näituse korraldamisest võtsid osa ka sakslased, kes lootsid, et eesti näitus innustab rahvast osa võtma ka iga-aastasest Tartus korraldatavast suurest saksa augustikuu näitusest. Teine eesti näitus peeti 1877. aastal samuti Otepääl, kolmas ja neljas Põltsamaal ning 1880–1886 korraldati näitusi Mustvees, Rõngus ja Nõos. Põllumajandusnäituste raames hakati 20. sajandi algul eksponeerima ka Eesti kunsti. 1906. aastal esitles Tartu Eesti Põllumeeste Selts Eesti Üliõpilaste Seltsi majas eraldiseisvat kunstinäitust, mis sai hiljem tuntuks esimese Eesti kunstinäitusena. 1912. aastal soetas selts Tartu lähedal Vahi külas endise Vahi poolmõisa hooned ja hakkas seal läbi viima eestikeelseid põllutöökursuseid. Saksa okupatsiooni ajal 1918. aasta novembris registreeriti see kaheaastase õppeprogrammiga Vahi põllutöökoolina. 1925. aastal hakati ehitama uut kooli peahoonet ning 1927. aastast tegutses seal ka aianduskool. 1939. aastal liigutati kooli haldamine selleks moodustatud sihtasutuse alla. Tartu Eesti Majanduse Ühisus Eesti Entsüklopeedia. 8. köide: Tanulane–Yvon. Tartu: Loodus, 1937, lk 24. Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion, lk 146 Alfred Rõude, Tartu näituste ajaloost – Tartu näituste album, 1935 Alfred Rõude, Esimene Eesti näitus – Postimees, 4.09.1936 J. Hain: "Sada aastat esimesest eesti kunstinäitusest" Sirp, 11. august 2006 "Vahi" koolide 25 a. juubel Postimees, 17. detsember 1943 (DIGAR)
Thomas Morgenstern

Thomas Morgenstern (sündinud 30. oktoobril 1986 Spittalis) on Austria endine suusahüppaja. Kolmekordne olümpiavõitja (2006, 2010), kolmekordne juunioride ja kaheksakordne täiskasvanute maailmameister (2005–2013). 2014. aasta septembris ta teatas, et loobub tippspordist. 2006 Torinos olümpiavõitja suurel mäel olümpiavõitja meeskonnavõistluses suurel mäel 2010 Vancouveris olümpiavõitja suure mäe meeskonnavõistluses 2014 Sotšis hõbemedal suure mäe meeskonnavõistluses 2005 Oberstdorfis maailmameister meeskonnavõistluses normaalmäel maailmameister meeskonnavõistluses suurel mäel 2007 Sapporos maailmameister meeskonnavõistluses suurel mäel pronksmedal normaalmäel 2009 Liberecis maailmameister meeskonnavõistluses suurel mäel 2011 Oslos maailmameister normaalmäel maailmameister normaalmäe meeskonnavõistluses maailmameister suure mäe meeskonnavõistluses hõbemedal suurel mäel 2013 Val di Fiemmes maailmameister suure mäe meeskonnavõistluses hõbemedal segavõistkonnavõistluses 2004 Planicas pronksmedal meeskonnavõistluses lennumäel 13. koht individuaalvõistluses 2006 Kulmis pronksmedal individuaalvõistluses 4. koht meeskonnavõistluses 2008 Oberstdorf kuldmedal meeskonnavõistluses 7. koht individuaalvõistluses 2010 Planicas kuldmedal meeskonnavõistluses 7. koht individuaalvõistluses 2012 Vikersundis kuldmedal meeskonnavõistluses 8. koht individuaalvõistluses 2003 Sollefteas juunioride maailmameister normaalmäel juunioride maailmameister meeskonnavõistluses normaalmäel 2004 Stryni vallas juunioride maailmameister normaalmäel Thomas Morgenstern osales 245 maailma karikasarja etapil ja jõudis poodiumile 76 korda, millest 23 korral kõige kõrgemale astmele. 1. koht: 2008 "Thomas Morgenstern tegi tippspordiga lõpparve". sport.err.ee. 26.09.2014. Vaadatud 20.01.2015. Thomas Morgensterni koduleht Thomas Morgenstern FIS-i koduleht
Abi Zeider

Abi Zeider (31. august 1920 Valga – 12. märts 1999 Tallinn) oli juudi päritolu Eesti trompetist. Abi Zeider maeti 20. märtsil 1999 Metsakalmistule. Abi Zeider oli sünnipäraselt musikaalne, kuid erihariduseta. Tema pillimäng oli omanäoline ja väljendusrikas ning saavutas kuulsuse nii Eestis kui ka väljaspool seda. Abi Zeider oli oma aja tuntumaid Nõukogude Liidu trompetisoliste. Tema esituste juures on rõhutatud kaunist laulvat tooni, tollal teistele trompetistidele kättesaamatuid ülikõrgeid noote ja väljendusrikast mängu. Juba 1940ndate teisel poolel suutis Abi Zeider Eesti Raadio džässorkestri koosseisus kontserdil välja mängida kolmanda oktavi fa. Nii kõrget nooti ei olnud publik trompetilt siis veel kuulnud. Omaaegsed kolleegid on nimetanud Abi Zeiderit kuldaväärt muusikuks hõbehäälse trompetiga. Jossif Šagali juhatatud puhkpilliorkester, 1942 Eesti laskurkorpuse puhkpilli- ja džässiorkester Tallinna Noorte Maja estraadiorkester 1946–1948 Emil Laansoo ansambel 1948–1953 Sõjaväeorkester 1950–1955 Tallinna Laevastiku Ohvitseride Maja estraadiorkester 1955–1957 Eesti Televisiooni ja Raadio Estraadiorkester, trompetirühma kontsertmeister 1957–1980 Eesti NSV Riiklik Filharmoonia, solist 1980–1990 Uno Naissoo ansambel Stuudio 8 Trompetikvartett koos Erich Kitsemetsa, Aare Helinurme ja Enno Lehisega Üleliidulise Raadio estraadiorkester Juri Silantjevi juhatusel Abi Zeider on esinenud solistina Venemaal, Bulgaarias, Tšehhoslovakkias, Soomes, Saksamaal, Belgias, Sri Lankal ning EXPO-67-l Kanadas. Abi Zeider on salvestanud Eesti Raadios üle 70 pala, teiste hulgas ka CD Tallinna Poistekooriga (1995). Mõnede allikate andmetel on Abi Zeideri salvestatud soolopalade arv isegi suurem: üle saja või koguni paarisaja ümber. Abi Zeideri esimene soolo-LP ilmus 1984. aastal. "Helisev päev", 1960 "Hõbetrompet", 1969 "Päikese trubaduur", 1980 1967 – Eesti NSV teeneline kunstnik Eesti muusika biograafiline leksikon, II köide, lk 348, Tallinn: Eesti Entsüklopeediakirjastus, 2008 Eesti Juutide Arhiiv. Teadus ja kunst. Abi Zeider Kalmistute register[alaline kõdulink] Valter Ojakäär, Sirp ja saksofon: Eesti levimuusika ajaloost, lk 139, Tallinn: Ilo, 2008 Harry Kõlar, Abi Zeideri mälestuseks, Muusikaleht nr 4, aprill 1999, lk 22 Valter Ojakäär, Kerge muusika ABC, Kultuur ja Elu, 1, 1985, lk 21 Sirp, 19.03.1999, lk 20 Anne Erm, Polkast rokini 2, lk 196 ja 197, Tallinn: Perioodika, 1989 Eesti Juudi Muuseum Eesti Rahvusringhääling Eesti Rahvusringhääling Eesti Rahvusringhääling 'Eesti NSV teenelisi kunstnikke', Sirp ja Vasar nr 10, 10. märts 1967, lk 10 Muusikaline visiitkaart Eesti Rahvusringhäälingu arhiivis Helisev päev Eesti Rahvusringhäälingu arhiivis Hõbetrompet Eesti Rahvusringhäälingu arhiivis Päikese trubaduur Eesti Rahvusringhäälingu arhiivis Raadiosaade Abi Zeiderist, 1970 Raadiosaade Abi Zeiderist, 1975 Eesti Ansamblite Andmebaas Eesti Juudi Muuseum Valgamaa kodulooline andmebaas ISIK
Kalasadam

Kalasadam on Tallinna lahe lõunaosas Kalamajas asuv, tänapäeval vanalinnale lähim sadam. Kalasadamast väljuvad navigatsioonihooajal reisilaevad Aegnale ja Naissaarele. Kalasadama kail peetakse ka kalaturgu. Keskajal oli sadama piirkonnas Kalarannas linna kalapaatide randumispaik. 19. ja 20. sajandi algul oli Kalarannas Tallinna ümbruse kalurite suurem kauplemiskoht. Kalasadam ehitati aastail 1924–1925. Kuni Teise maailmasõjani oli sadam Eesti olulisim kalasadam; seal müüdi umbes kümnendik Eesti kalasaagist. Aastail 1968–1997 oli sadama omanik Kolhoosidevaheline Laevatehas. Ettevõtte hooned müüdi sajandi lõpul ettevõttele Pro Kapital ning Tallinna linnavalitsus võimaldas ettevõttel hoonete teenindusmaana erastada ka tolleks ajaks lagunenud kaidega Kalasadama. Pro Kapitali esindas Kalasadamas tütarettevõte Kalaranna AS. Aprillis 2020 alustas Pro Kapital Kalasadama renoveerimist. Kalasadam 1973. aastal SRTR «Tori» vastuvõtt Kalasadamas (1973) Kalarand Kalasadama tänav "Kalaturg". Tallinn.ee. Originaali arhiivikoopia seisuga 21.10.2018. Vaadatud 21.10.2018. Entsüklopeedia Tallinn. I köide A-M. Eesti Entsüklopeediakirjastus. Tallinn 2004. Lk 176 Robert Nerman. Kalamaja ajalugu. Tallinn, 1996 ISBN 9985-60-173-4 Vaade valge laevaga. Meremees, 2000, nr 5 Kalasadam Sadamaregistris
Mereväe Kriminaaluurimisteenistus

Mereväe kriminaaluurimisteenistus (inglise: Naval Criminal Investigative Service, lühend NCIS) on föderaalne uurimisbüroo, mis allub USA Mereväeministeeriumile ja mille peamiseks ülesandeks on USA mereväe ja merejalaväe poolt või nende vastu toime pandud kuritegude uurimine. NCIS tegeleb ka riikliku julgeoleku tagamise, vastuluure ja terrorismitõrjega. Pooled NCIS-i töötajatest on tsiviilisikud, teine ​​pool on föderaalsed eriagendid. NCIS-i agendid on relvastatud föderaalsed uurijad, kes teevad sageli koostööd teiste USA valitsusasutustega ja tegutsevad enam kui 41 riigis ja mereväe laevadel. NCIS-i eriagentide tegevust abistavad analüütikud ja muud eksperdid valdkondadest nagu kohtuekspertiis, varjatud jälgimine, arvutikriminalistika jm. NCIS. "About NCIS". Vaadatud 01.01.2024.
Rahukohus

Rahukohus oli Venemaa keisririigis ja hiljem ka mujal (sh Eestis) olnud ainuisikuline (rahukohtunik) esimese astme kohus. Rahukohtu moodustanud rahukohtuniku ülesannete hulgas olid väiksema tähtsusega tsiviil-, kriminaal- ja administratiivasjad. Rahukohtunikud määrati ametisse Venemaa keisririigi justiitsministri poolt. Eesti alal moodustati 5 rahukohtu ringkonda: Tallinn-Haapsalu, Rakvere-Paide, Pärnu-Viljandi, Tartu-Võru ja Saaremaa. Eestimaa Liivimaa kubermangu Võnnu-Valga Rahukohtu ringkond hõlmas ka hilisemaid Läti alasid. Rahukohtu ringkond jagunes jaoskondadeks, kus tegutsesid sinna määratud rahukohtunikud. Justiitsminister võis määrata igas rahukohtu ringkonnas ametisse ka lisa-rahukohtunikke, abistamaks ja asendamaks rahukohtunikke ning rahukohtu üldeesmärke silmas pidades ka au-rahukohtunikke. Rahukogu järelevalvele allusid Balti kubermangudes aastatel 1889–1917 tegutsenud teise astme kohus, Ülemtalurahvakohus. Ülemtalurahvakohtu otsuste peale kassatsiooni korras edasi kaevata Rahukogule. Ülemtalurahvakohtu ülesandeks oli läbi vaadata edasikaevatud vallakohtu otsuseid, hagide lahendamine tsiviilasjades, kus nõue ületas 15 rubla; nõuded, mida ei saanud hinnata (näit rikutud omandi taastamise asjus või servituutide kasutamisse puutuvad kaasused); hagide lahendamine kriminaalkaristuste korral, kui oli määratud rahatrahv (üle 5 rubla) või rahatrahvi asemel oli määratud vähemalt 3-päevane arest. Eesti kohtusüsteemis oli rahukohus aastani 1935, mil rahukohtunikud nimetati ümber ringkonnakohtu jaoskonnakohtunikeks ja senised rahukogud nimetati ringkonnakohtuteks. Eesti kohtusüsteem: Rahukohus-Rahukogu-ringkonnakohus Eesti entsüklopeedia. 7. köide: NÕUK–RAH. Tallinn: Eesti Entsüklopeediakirjastus, 1994, lk 672.
Lars Bystøl

Lars Bystøl (sündinud 4. detsembril 1978 Vossis) on Norra suusahüppaja. Olümpiavõitja (2006) ja lennumäe maailmameister. Torino 2006 olümpiavõitja normaalmäe suusahüpetes pronksmedal suure mäe suusahüpetes Val di Fiemme 2003 pronksmedal suure mäe suusahüpetes Oberstdorf 2005 pronksmedal suure mäe suusahüpetes Kulm 2006 maailmameister lennumäe suusahüpetes Suusahüppe olümpiavõitja jäi dopingukontrollis vahele Postimees, 16. jaanuar 2009
Mõisavalitseja

Mõisavalitseja (rahvasuus opman, saksapäraselt Schaffner) oli mõisniku palgal olev abi või mõisamajanduse juhtimise asetäitja. Enne kapitalismi aega olid Eestis mõisavalitsejateks üldjuhul sakslased. 19. sajandi keskpaigast palgati sellele ametikohale ka üha rohkem eestlasi. Mõisavalitsejatel oli mõisas tihti oma maja. Sellist hoonet nimetati valitsejamajaks. Madis Jürviste. Ametinimetustest ja sotsiaalsetest rollidest eesti varase leksikograafia põhjal., Keel ja Kirjandus, 2023 nr 66 (11), 1104–1122 Eesti entsüklopeedia. 6. köide: LÕUNA–NÕUD. Tallinn: Valgus, 1992 (= Eesti Entsüklopeediakirjastus, 1995), lk 476.
Duo Malva & Kirsipu

Duo Malva & Kirsipu on Eesti power folk duo, mis esitab pärimusmuusikast inspireeritud muusikat. Duo moodustavad Kulno Malva ja Tõnis Kirsipu. Duo tegutsemisaja alguseks võib pidada esimest ühist avalikku esinemist Moisekatsi Elohelül 27. märtsil 2013, kus võideti ka peapreemia. 2014. aasta lõpus avaldati esimene singel "Hingelaul"" duo debüütalbumilt "Hingerännakud". Albumid "Hingerännakud" (2015) Singlid "Hingelaul" (detsember 2014) "Hingerännakud" (jaanuar 2015) "Moisekatsi Elohelü". Originaali arhiivikoopia seisuga 10. november 2014. Vaadatud 10. novembril 2014. "Eesti folkloorinõukogu kodulehel". Originaali arhiivikoopia seisuga 10. november 2014. Vaadatud 10. novembril 2014. "Arhiivikoopia". Originaali arhiivikoopia seisuga 3. jaanuar 2015. Vaadatud 3. jaanuaril 2015.{{netiviide}}: CS1 hooldus: arhiivikoopia kasutusel pealkirjana (link) "Hingelaul" SoundCloudi veebilehel "Hingerännakud" SoundCloudi veebilehel Duo Malva & Kirsipu koduleht Malva ja Kirsipu SoundCloudi veebilehel
Severomorsk

Severomorsk (vene Североморск) on linn Venemaal Murmanski oblastis. Asub Barentsi mere Koola lahe kaldal, 25 km Murmanskist põhjas. 19. sajandil tekkis praeguse linna kohale Vajenga küla, mis 1951. aastal sai linnaõigused ja ühtlasi muudeti nimi Severomorskiks. Severomorskis asub Venemaa Põhjalaevastiku peabaas ja seetõttu on Severomorsk kinnine linn. Linna haldusalasse kuuluvad ka asulad Rosljakovo, Safonovo, Safonovo-1, Severomorsk-3 ja Štšukozero. Severomorskis asuvad laevaremonditehased. История города Североморскa Linna koduleht Mitteametlik koduleht
Turbalasund

Turbalasund on soomassiivi või soostiku turbakihid tervikliku kogumina. Turbalasundeid saab domineeriva turba järgi jaotada järgmiselt: madalsoo-, siirdesoo-, raba- ja segaturbalasund. Eesti kõige tüsedam (17 m) turbalasund on Vällamäe soos. Ökoloogialeksikon. (1992). Koostanud Masing, V. Tallinn: Eesti Entsüklopeediakirjastus. Lk 260 A. Raukas Eesti loodus Tallinn: kirjastus Valgus ja Eesti Entsüklopeediakirjastus, 1995. Lk ??
Tõusuallikas

Tõusuallikas ehk limnokreen on survelise põhjaveega alal olev allikas, mille vesi tuleb alt ülespoole maapinnasüvendisse, tekitades sinna väikese veekogu. Tõusuallikatele vastanduvad langeallikad ehk reokreenid. Eestis on tõusuallikad nt Saula Siniallikad, Suur Siniallik, Äntu Sinijärv. Eesti entsüklopeedia. 9. köide: SUN–TÜRG. Tallinn: Eesti Entsüklopeediakirjastus, 1996, lk 663.
Langeallikas

Langeallikas ehk nõlvaallikas ehk reokreen on üldjuhul surveta põhjaveega alal olev allikas, mis paikneb nõlval liivases või kruusases pinnases. Langeallikatele vastanduvad tõusuallikad ehk limnokreenid. Ökoloogialeksikon. (1992). Koostanud Masing, V. Tallinn: Eesti Entsüklopeediakirjastus. Lk 15
Lodumets

Lodumets on liigniiskel alal (lodus või soos) olev mets, kus kasvavad kuused või segapuud (segamets). Eesti lodumetsade peamine puuliik on sanglepp. Kuivendatud lodumetsast kujuneb kõdusoo- või lodualusmets. Keskkonnasõnaraamat 2004 [1] (vaadatud 10.11.2014) Ökoloogialeksikon. (1992). Koostanud Masing, V. Tallinn: Eesti Entsüklopeediakirjastus. Lk 134
Indrek Raadik

Indrek Raadik (esinejanimega Summer; sündinud 13. märtsil 1975) on ansambli Tuberkuloited laulja. Summer on ajalugu. Elagu Indrek Raadik! www.Publik.ee 3. veebruar 2009 PLEIER. Indrek Raadik. CD "Kas mäletad veel?".
Timo K. Mukka

Timo Kustaa Mukka (17. detsember 1944 Bollnäs, Rootsi – 27. märts 1973 Rovaniemi) oli soome kirjanik. Ta sündis Kesk-Rootsis Bollnäsis, kus tema vanemad olid sõjapõgenikena varjul Lapi sõja eest. Lapsepõlve veetis ta Orajärvi külas Pello vallas (Lapi maakonnas).
Armageddon (film)

"Armageddon" on Ameerika Ühendriikide 1998. aasta sci-fi-põnevusfilm, mis räägib puurijate meeskonnast, kes saadetakse hävitama asteroidi, mis kokkupõrkel Maaga tooks kaasa maailmalõpu. "Armageddon" esilinastus kinodes kõigest kaks kuud pärast analoogse sisuga filmi "Kokkupõrge" linastumist. "Armageddon" oli parema piletituluga, aga astronoomid pidasid "Kokkupõrget" teaduslikult täpsemaks. Film oli suurima eelarvega film 1998. aastal. Kosmoses läheb kaotsi kosmosesüstik Atlantis. Mõni tund hiljem saab New York meteoriidisajus raskelt kannatada. NASA teadlased saavad neid kahte intsidenti uurides teada, et Maa poole on teel USA Texase osariigi suurune asteroid, mis Maaga kokku põrgates põhjustab elu hävinemise. NASA kutsub appi süvamerepuurija Harry Stamperi, et see oma meeskonnaga puuriks asteroidisse augu ja lõhuks selle tuumapommiga kaheks, sest see on ainuke võimalus kokkupõrget vältida. Meeskonnad asuvad kahe süstikuga, Freedomi ja Independence'iga teele, aga operatsiooni ähvardab varsti läbikukkumine. Independence saab asteroidile lähenedes asteroiditükiga pihta ja kukub alla ning Freedomi puur hävineb, kui see gaasitaskut tabab. Bruce Willis – Harry Stamper, Freedomi puurimismeeskonna juht Ben Affleck – A. J. Frost, Grace'i kallim ja Indenpendence'i puurimismeeskonna juht Billy Bob Thornton – Dan Truman Liv Tyler – Grace Stamper, Harry Stamperi tütar Will Patton – Charles "Chick" Chapple Steve Buscemi – "Rockhound" Michael Clarke Duncan – J. Otis "Bear" Kurleen Bear Owen Wilson – Oscar Choi Clark Heathcliffe Brolly – Fred Noonan Peter Stormare – Lev Andropov, Vene kosmosejaama Mir ülem William Fichtner – kolonel Willie Sharp Ken Hudson Campbell – Max Lennert Keith David – kindral Kimsey Jessica Steen – II piloot Jennifer Watts Grayson McCouch – Gruber Jason Isaacs – Dr. Ronald Quincy Chris Ellis – Walter Clark
Guami lipp

Guami lipp on Ameerika Ühendriikide valduse Guami lipp. Lipp võeti kasutusele 9. veebruaril 1948. Lipu tumesinist tausta ümbritseb igast küljest punane rant, mis sümboliseerib teises maailmasõjas valatud verd ja Hispaania suveräänsust. Lipu keskel on Guami vapp. Lipu proportsioonid on 22:41. Guami lipp lehvimas koos Ameerika Ühendriikide lipuga Guami põhjatipu lähedal looduskaitsealal